钦定古今图书集成/明伦汇编/闺媛典/第101卷 > 皇清七 > 陈启聪母李氏
## 钦定古今图书集成/明伦汇编/闺媛典/第101卷 > 皇清七 > 陈启聪母李氏

按《安庆府志》：“李氏，陈启聪母，灊山人。为贼所执，大骂死之。”

===蔡复克妻江氏===

按《安庆府志》：“江氏，桐城江生女，适怀宁蔡复克，事姑极孝。乙酉，贼薄皖城，氏自母家奔百里省姑，不离寝食。城破被执，挟以铦刃，氏泣辞姑大骂贼。贼怒断其臂，骂益厉，遂截其首。时同难诸生于廷璋目击其惨，至今述之，犹髯戟泣下。氏无子，夫亦善士，感妻孝烈，誓不再娶，寻愤死，与氏合葬。”